বিগত পৌৰসভাৰ নিৰ্বাচনত যোৰহাট জিলাৰ টীয়ক পৌৰসভাৰ ১০ টা ৱাৰ্ডৰ মাত্ৰ দুটাহে ৱাৰ্ড বিজিপিয়ে দখল কৰিবলৈ সক্ষম হৈছিল।
এই দুটা ৱাৰ্ডত জয়ী হৈয়ে টীয়ক পৌৰ সভা দখলৰ ফালে অগ্ৰসৰ হৈছে বিজেপি।
৭ নং ৱাৰ্ডৰ পৰা জয় লাভ কৰা ভাৰতীয় জাতীয় কংগ্ৰেছৰ প্ৰাৰ্থী টুলটুল হাজৰিকা আৰু ৫ নং ৱাৰ্ডৰ পৰা নিৰ্দলীয়ভাৱে জয়লাভ কৰা দিগন্ত বৰাই মঙ্গলবাৰে বিজেপিত যোগদান কৰে।
দুয়োজন বিজয়ী প্ৰাৰ্থীয়ে নিজ নিজ সমৰ্থকসকলক লৈ আনুষ্ঠানিকভাৱে বিজেপিত যোগদান কৰাৰ পিছতে টীয়ক পৌৰসভাখন বিজেপিৰ দখলতে গঠন হোৱাৰ পূৰ্ণ সম্ভাৱনা প্ৰকট হৈ পৰিছে।
কেৱল নগৰখনৰ উন্নয়ন অক্ষুন্ন ৰখাৰ স্বাৰ্থতে দুয়োগৰাকী সদ্য বিজয়ী প্ৰাৰ্থীয়ে গেৰুৱা দলত যোগদান কৰিছে বুলি মত প্ৰকাশ কৰি সকলোৱে হাতে হাত ধৰি কাম কৰি যোৱাৰ সংকল্পবদ্ধ হৈছে।
প্ৰাৰ্থী দুগৰাকীৰ সমান্তৰালকৈ সমষ্টিৰ অগপ আৰু কংগ্ৰেছৰ কেইবাজনো কৰ্মীয়ে ভাৰতীয় জনতা পাৰ্টিত যোগদান কৰি টীয়কত বিজেপিৰ ভেঁটি শক্তিশালী কৰা পৰিলক্ষিত হৈছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
